HeTree/MevakerConcSen huggingface dataset:
כתוצאה מכך ]הדרכהנוצר פער משמעותי בין הסמכות והאחריות של מפקד הבה"ד וכן מקשות על שליטה ופיקוד על כ"א בבה"ד, ועל החלטות מקצועיות בנושאים הדרכתיים" (ההדגשה במקור).
במסמך של מדור משא"ן של בית הספר למודיעין מספטמבר 2013 , המציג בין היתר את הפערים המרכזיים בניהול כוח האדם של היחידה, נאמר, כי "התקן אינו בהלימה לצורך ולאיוש בפועל הן במצבת הקבע והן במצבת החובה" (ההדגשה במקור).
נמצא, כי עד מועד סיום הביקורת לא טיפלו מקמנ"ר ובה"ד 15 בנושא בעיקרו בעבודת מטה כוללת, סדורה ורצופה.
בביקורת נמצא, כי איוש עודף משמעותי זה של מצבת סגל כוח האדם של בה"ד15 ,נובע בין היתר, מהצבות של כוח אדם מעבר לתקנים הקיימים ("על-תקניים"); מהצבות של כוח אדם לתפקידים ביחידה על בסיס או על חשבון תקנים אחרים ("פיקציות"); והן מסיפוח כ וח אדם מיחידות אחרות לבה"ד 15 לתקופות ארוכות החורגות מהנקבע בפקודות הצבא.
על פי רישומי בה"ד 15 , במרץ 2015 היו מוצבים בו שלא במסגרת תקני כוח האדם שלו ומעל לתקנים, דהיינו במעמד "על-תקני", כ -55% קצינים ונגדים בשירות קבע וכ-17% קצינים וחייליםבשירות חובה.
בפברואר 2015 היו מוצבים בבית הספר למודיעין אנשי קבע במינוי אחר מתפקידם בפועל ("פיקציות"), אשר היוו כ-13% .
מכלל תקני הקבע של בית הספר למודיעין ג.
כ-25% ממצבת אנשי הקבע של סגל בית הספר למודיעין וכ-13% ממצבת החיילים בשירות החובה הם חיילים מיחידות אחרות שסופחו אליו לצורכי הדרכה.
נמצא כי חלק ניכר מסיפוחים אלה חורגים מהנחיות מחלקת הסגל באגף כוח האדם שבמטכ"ל ונעשו ללא קבלת האישורים הדרושים.
כך למשל, עשרות רבות של אנשי קבע (כ- 80% מבין אנשי הקבע שסופחו לבית הספר למודיעין) סופחו לתקופות החורגות מהוראת מחלקת הסגל וללא קבלת האישורים הנדרשים מגורמי המטה של מקמנ"ר או ממחלקת הסגל.
מהממצאים בפרק זה עולה, כי לאורך שנים תקינת כוח האדם של סגל ההדרכה בבית הספר למודיעין אינה משקפת כלל את גרף הפעילות וההכשרות ואינה עונה על צורכי ההדרכה שלו.
תופעה זאת הפכה לעניין נורמטיבי בתפיסה הארגונית של חמ"ן ולכלי שגרתי בניהול השוטף של סגל בית הספר למודיעין.
משרד מבקר המדינה מעיר, כי דבר זה מביא לידי עיוותים ארגוניים וגורם לליקויים חמורים ומהותיים, שעלו בביקורת, כמו הצבתם של בעלי תפקידים לתקן של תפקיד מסוים שעה שבפועל הם ממלאי ם תפקיד אחר ("פיקציה"), והשימוש בתהליך הסיפוח ארוך הטווח לאורך זמן ובהיקף רחב, בניגוד להנחיות מחלקת הסגל.
ליקויים אלו מצביעים על מינהל לא תקין, חורגים מפקודות הצבא, ומקשים על הניהול והשליטה על כוח האדם של היחידה.
היקף תופעות אלה, כמפורט לעיל, מעיד על כשל מתמשך של מקמנ"ר ושל בה"ד 15 להביא לסיומן של תופעות אלה, ויש בו כדי לפגוע בתכנון ובאיוש כוח האדם המיועד להדרכה בהיבט הכמותי ובהיבט האיכותי.
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 תוצאות מצב זה גם מביאות לפער משמעותי בין הסמכות והאחריות של בית הספר למודיעין לניהול כוח האדם שלו ובין יכולותיו לעשות כן בפועל.
מצב זה, שבו איוש סגלי ההדרכה נסמך בחלקו הגדול על מערכי חמ"ן השונים, מביא לתלות גבוהה של בה"ד 15 .
ביחידות חמ"ן השונות בנוגע להצבת סגל ההדרכה ואיכותו מצב זה עלול לפגוע, בין היתר, בגמישות התפעולית וביכולת קבלת החלטות מיטבית ושלמה בנושאי ארגון וכוח אדם של בית הספר למודיעין, כגון קיצוצי תקנים, ניוד תקנים, הצבת מדריכים, שליטה וניוד כוח אדם בתוך בה"ד 15 ומחוצה לו, וכתוצאה מכך עלול להביא לפגיעה באיכות ההדרכה.
משרד מבקר המדינה מעיר, כי נוכח חשיבותה של הפק"א בהיותה, לפי הגדרת צה"ל, האסמכתה החוקית לפעילותה של מסגרת צבאית, ונוכח הפער המהותי הקיים בין המבנה, הארגון והפעילות של בית הספר למודיעין ובין הפק"א שלו - על אג"ת בשיתוף מקמנ"ר לפעול בדחיפות כדי לפרסם פק"א לבית הספר למודיעין, אשר תשקף את ייעודו, תפקידיו והמבנה הארגוני שלו בעת שגרה ובשעת חירום.
על בסיס פק"א כזאת ועל בסיס תחזית ההדרכה וגרף ההכשרות של בית הספר למודיעין, על אג"ת, מקמנ"ר ובית הספר למודיעין לקבוע את תקן כוח האדם של הסגל הנדרש למילוי משימותיו של בית הספר למודיעין, שעל בסיסו ייקבע האיוש של סגל ההדרכה.
בהתייחסותו לממצאי הביקורת מאוקטובר 2015 מסר צה"ל למשרד מבקר המדינה, כי הוא מקבל את הערת משרד מבקר המדינה, וכי הוא יפעל לבניית פקודת ארגון מעודכנת התואמת את הייעוד, התפקידים והמבנה הארגוני של בית הספר למודיעין.
עוד מסר צה"ל, כי באוגוסט 2015 הותנע בכלל צה"ל תהליך תקנון רחב היקף שבמסגרת ו פועל בית הספר למודיעין להתאמת תקן כוח האדם למבנה היחידה הנוכחי, תהליך אשר נמצא בשלבי ביצוע מתקדמים והצפי לסיומו הינו בשנת 2016 ; וכי נעשית בבית הספר בקרה על משכי הסיפוח של כוח אדם לפי הנחיות מחלקת הסגל שבאכ"א.
עוד מסר צה"ל בהתייחסותו כי בבית הספר למודיעין הוקם מדור חדש - מדור תוא"ר, תקציבים ורכש, האמון בין היתר על טיפול בהסדרת התקינה בבית הספר, כאמור לעיל.
גרף ההכשרות - ביצוע מול תכנון גרף ההכשרה הוא חלק מגרף הפעילות השנתי שתוכנן ליחידה, ואשר כולל בתוכו את הקורסים השונים הנערכים בה.
בשנת 2014 תוכננו בבית הספר למודיעין 404 .
הכשרות בביקורת עלה, כי בשנת זו בוטלו 72 הכשרות (כ -18% ), רובן הכשרות מתקדמות.
בין הסיבות העיקריות לביטול ההכשרות היו מבצע "צוק איתן" (25 הכשרות); אי-הקצאת ימי מילואים (13 הכשרות); בעיות במועד ההכשרה או במיקומה; היעדר פוטנציאל חניכים, ואי- היערכות (26 הכשרות).
בביקורת נמצא, כי לא נעשה תחקיר פרטני לאתר ולנתח את הסיבות לביטול כל קורס, וכן לא נעשה ניתוח כולל של שיעור ביטולי הקורסים שתוכננו על פי גרף צבא ההגנה לישראל 27 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 ההכשרות ברמת בית הספר למודיעין והמערכים המקצועיים שלו, וכן ברמת גורמי מקמנ"ר- כל זאת לשם הפקת הלקחים ויישומם בבניית גרף ההכשרות של היחידה בשנים הבאות.
משרד מבקר המדינה מעיר, כי חריגה מגרף ההכשרות המתוכנן בהיקפים שפורטו לעיל (למעט במקרים שבהם החריגה נובעת מפעילות מבצעית, כמו לדוגמה מבצע "צוק איתן") עלולה לגרום לבזבוז במשאבים, ולאי-מיצוי של פוטנציאל ההדרכה וההכשרה של בית הספר.
על בית הספר למודיעין ועל מקמנ"ר לבחון את הסיבות לאי-העמידה בגרף הקורסים המתוכנן, כדי למזער תופעה זו בעתיד.
ליקויים בפיתוח ההדרכה ובבקרה הדרכתית תחום פיתוח הדרכה בבסיס הדרכה הוא מסגרת ארגונית האחראית לפיתוח ההדרכה, להוראת ההדרכה ולניהולה.
תחום פיתוח הדרכה בבית הספר למודיעין כפוף ישירות למפקד בית הספר, ובראשו עומד קצין בדרגת רב סרן.
במסמך של תחום פיתוח הדרכה מנובמבר 2014 נאמר, כי ייעודו "להנחות, לסייע וללוות את הבה"ד במימוש יעדיו באמצעות תהליכי הדרכה אפקטיביים, רלוונטיים ויעילים".
זאת, בין היתר, על ידי "פיתוח של הצוות המקצועי בתחום פיתוח הדרכה - קצינים וחיילים"; "פיתוח והטמעת שיטות הדרכה באמצעי הדרכה מתקדמים בנושאים הדרכתיים ומודיעיניים"; "פיתוח חומרי הדרכה בתחום ההוראה והלמידה והפצתם".
תקן לאיכות בהדרכה בבית הספר למודיעין תקן לאיכות בהדרכה (תל"ב) הוא מערכת איכות ייעודית שפיתחה חטיבת תוה"ד עבור יחידות שעיקר עיסוקן הוא הדרכה, כגון בה"דים.
רציונל התל"ב הוא, בין היתר, הבניית תהליכים בהדרכה כדי שיהיה אפשר לנהל פעילות הדרכה באופן אחיד במסגרות השונות, למדוד את יעילותה ומועילותה של הפעילות ההדרכתית, לנתחה ולהעריכה; וכן לאפשר תהליכי הפקת לקחים וקבלת החלטות המבוססים על מדידה כמותית.
עוד נאמר שם, כי התל"ב אמור להיות תקן דינמי אשר מתאים עצמו לשינויים כדי להישאר רלוונטי, ומקנה כלים לבסיסי ההדרכה כדי למלא את ייעודם, ואשר יש לעדכנו על פי הצורך.
בשנת 2008 פורסמו נוהלי התל"ב של בית הספר למודיעין.
נאמר שם כי "הטמעת תקן לאיכות בהדרכה וכמו כן, שמירתם ותחזוקתם של הנהלים מהווים נדבך מרכזי בשמירה על רלוונטיות מערכת האיכות".
וכן כי "על נוהלי תקן לאיכות בהדרכה הכתובים בבה"ד להיות מעודכנים לאור המציאות הדינאמית ושקופים לכלל סגל הבה"ד".
בביקורת עלה, כי כלל הנהלים בשניים מתוך חמשת הפרקים של נוהלי התל"ב (פרק "יישום מערכת האיכות" ופרק "פיתוח ההדרכה") לא תוקפו ולא עודכנו זה מספר שנים.
בשאר הפרקים חלק מהנהלים אינם מתוקפים ואינם מעודכנים גם הם.
ראש תחום פיתוח הדרכה בבית הספר למודיעין מסרה לנציגי משרד מבקר המדינה בינואר 2015 , כי חלק גדול מנוהלי התל"ב של בית הספר למודיעין עדיין אינם מתוקפים, אינם מעודכנים ואינם מותאמים לצורכי ההדרכה הנוכחיים ולסביבה ההדרכתית המתקיימת בפועל.
לדבריה, נוכח שינויים ארגוניים ושינויים אחרים, כלל נוהלי התל"ב צריכים לעבור תיקוף ועדכון.
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 ,תל"ב אמור לשמש לכלל סגל ההדרכה בבית הספר למודיעין כלי עבודה בסיסי שוטף, נגיש ומעודכן, המשקף את הסטנדרדים ואת ההנחיות המקצועיות וההדרכתיות השונות במעגל ההדרכה השלם, החל מרמת החניך והמדריך ועד למסגרת הקורס הבודד והענף המקצועי.
משרד מבקר המדינה מעיר, כי קיומם של נוהלי תל"ב שאינם מתוקפים ואינם מעודכנים זה מספר שנים, עלול לפגוע בתהליכי ההדרכה של בית הספר למודיעין.
לפיכך, יש חשיבות רבה לעדכן ולתקף את כלל נוהלי התל"ב של בית הספר למודיעין בהקדם.
בהתייחסותו לממצאי הביקורת מאוקטובר 2015 ,מסר צה"ל למשרד מבקר המדינהכי מפקד בית הספר למודיעין החליט להמיר את התל"ב בפקודות קבע להדרכה, המגדירות עקרונות פעולה לכל תהליך הדרכתי, ומאפשרות מימושם של תהליכי ההדרכה בכלל ההכשרות וקיום בקרה עליהם, וכי במועד ההתייחסות מסתיימת כתיבת פקודות קבע אלו, אשר יועברו לבחינה ולאישור.
אישור תיקי יסוד לקורסים ולהשתלמויות ותיקופם הוראה של חטיבת תוה"ד בנושא "תיק יסוד לקורס או להשתלמות" (להלן - הוראת חטיבת תוה"ד בנושא תיק יסוד) קובעת, כי "תיק יסוד הוא הבסיס המחייב לתכנון, להעברה ולהערכה של קורס ושל השתלמות".
עוד קובעת ההוראה, כי תיק יסוד (להלן - גם תיק קורס) הוא מסמך הכולל, בין היתר, את מהלך הקורס או ההשתלמות; את מאפייני החניכים והסגל; ואת המשאבים הנדרשים לקיום הקורס.
כמו כן צוין שם, כי בתהליך התיקוף 10 , שייערך אחת לחמש שנים לפחות, ייבחן תיק היסוד ויאושר מחדש בסבב אישורים מלא, גם אם לא חל בו כל שינוי.
נוהל של חמ"ן בנושא "אישור תיק יסוד" קובע את העיתוי לתיקוף תיק יסוד ואת סדרי כתיבתו, עדכונו, תיקופו והגורם המאשר.
אי-תאימות בין הוראת חטיבת תוה"ד בנושא תיק יסוד לבין נוהל חמ"ן בנושא "אישור תיק יסוד" בביקורת נמצא, כי נוהל חמ"ן בנושא "אישור תיק יסוד" אי נו עונה במספר נושאים על דרישות ההוראה של חטיבת תוה"ד בנושא תיק יסוד המחייבת את כלל יחידות צה"ל.
כך למשל, בהוראה האמורה של חטיבת תוה"ד נקבע, כי נדרש אישור של קצין החיל הראשי (במקרה דנן, קמנ"ר) כדי לאשר את תיקי היסוד, ואילו בנוהל חמ"ן בנושא "אישור תיק יסוד" נקבע, כי הגורם המאשר של תיקי היסוד של כלל ההכשרות הוא רע"ן ההדרכה החילי ומפקד בה"ד 15 ,, וקמנ"ר הוא הגורם המאשר של תיקי יסוד של "הכשרות פיקודיות חיליות" בלבד דהיינו הכשרות כלל-חיליות למערך הקצונה ולמערך הנגדים של אמ"ן.
כמו כן, פרק הדרכה בחירום בנוהל של חמ"ן אינו כולל את מטרות הקורס בחירום, סגל ההכשרה בחירום, ובטיחות ומשאבים, כפי שנקבע בהוראת חטיבת תוה"ד.
10 לפי קובץ נוהלי התל"ב של חטיבת תוה"ד, תיקוף תיק קורס הוא תהליך שנועד לבדוק באיזו מידה תיק היסוד של הקורס עונה על הדרישות בהיבט של רציונל, עדכניות התוכן, שיטות ההדרכה ואמצעי ההדרכה, שביעות רצון השטח מאיכות הבוגרים והשתלבותם ביחידות.
צבא ההגנה לישראל 29 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 משרד מבקר המדינה מעיר, כי על מקמנ"ר להתאים את נוהל חמ"ן בנושא "אישור תיק יסוד" להוראה של חטיבת תוה"ד בנושא תיק יסוד, לרבות הצורך באישור כל תיקי היסוד על ידי קמנ"ר כקצין החיל הראשי.
אישור תיקי יסוד על פי נוהל חמ"ן האמור, כלל תיקי היסוד להכשרות יאושרו על ידי מפקד בית הספר למודיעין.
מפקד בית הספר מסר לנציגי משרד מבקר המדינה בספטמבר 2014 , כי בתוקף תפקידו הוא אמור לאשר את כלל תיקי היסוד באמ"ן, אולם בפועל חלק מתיקי הקורס של הכשרות המועברות במסגרת "הכשרה תוך כדי תפקיד" (OJT ) ביחידות אינם עוברים בבית הספר למודיעין, כך שהוא אינו מאשר אותם, וכן קיימים תיקי קורס של הכשרות מסווגות שאינם מועברים לאישורו.
משרד מבקר המדינה מעיר, כי על מקמנ"ר לפעול לאישור כלל תיקי היסוד להכשרות, לרבות אישור תיקי יסוד של הכשרות מסווגות, כדי שתתאפשר הבקרה החילית המתבקשת על תיקי היסוד.
תיקוף תיקי יסוד נמצא כי במרץ 2015 ל-17 (22% ) מתוך77 הכשרות יסוד שהתקיימו בבית הספר למודיעין לא היו תיקי יסוד מתוקפים, כנדרש בנוהל חמ"ן ל"אישור תיק יסוד".
כך למשל, בענף עמ"ש לשמונה מתוך 14 ( קורסים57% ) אין תיק יסוד מתוקף.
ליקוי דומה נמצא גם לגבי תיקי יסוד של הכשרות מתקדמות: באפריל 2015 ל-64 (כ-20% ) מתוך 320 ,הכשרות מתקדמות שהתקיימו בבית הספר למודיעין ובכלל יחידות אמ"ן, לא היו תיקי יסוד מתוקפים.
תיק יסוד תקף לכל קורס אמור להוות את הבסיס המחייב למימוש תהליך ההכשרה הן לקורסי היסוד והן להכשרות המתקדמות, בין היתר, בהיבטים המקצועיים וההדרכתיים שלו.
הכשרות לחניכי קורסים בבית הספר למודיעין והסמכתם, הנעשות בלי שלקורסים אלה יש תיק יסוד מתוקף פוגעת בתהליך ההכשרה.
משרד מבקר המדינה מעיר, כי על בית הספר למודיעין ועל ענף ההדרכה החילי לפעול לתיקוף כלל תיקי היסוד של הקורסים וההכשרות השונות בבית הספר למודיעין ובכלל יחידות אמ"ן, כנדרש בנוהל חמ"ן האמור.
הערכת ההדרכה על ידי תחום פיתוח ההדרכה ועל ידי סגל הפיקוד וההדר כה של בית הספר למודיעין אי-עריכת ביקורות מטה הדרכתיות על ידי תחום פיתוח הדרכה על פי התל"ב של בה"ד 15 , בין יתר תפקידיו של תחום פיתוח ההדרכה: להוביל, ללוות ולבקר את תהליכי ההדרכה, במטרה לשפר את מועילות ויעילות ההכשרה בבה"ד, ולהיות אחראי לקיום בקרה מקצועית על תהליכי ההכשרה השוטפים.
בביקורת עלה, כי תחום פיתוח ההדרכה אינו עורך ביקורות מטה לכלל תחומי ההדרכה ברמת המדורים והענפים המקצועיים השונים, וכי אין תכנית שנתית לביצוע ביקורות כאלה (זאת מעבר לביקורות מטה משולבות 30 דוח שנתי66ב .
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 הנערכות למספר קורסים בשנה מטעם מטה בה"ד 15 , ברמת הקורס הבודד, בראשות סגן מפקד בה"ד 15 ובהשתתפות נציגים מכלל גופי המטה של היחידה).
ראש תחום פיתוח הדרכה מסרה לנציגי משרד מבקר המדינה בפברואר 2015 , כי תחום פיתוח ההדרכה אינו עורך מטעמו ביקורות מטה הדרכתיות חוצות - ענפים ומדורים בבית הספר למודיעין, על אף שלדבריה ביקורות אלו הן חלק אינטגראלי מתפקידי תחום פיתוח ההדרכה.
עוד עלה בביקורת, כי אין מתקי ימות ביקורות הדרכה מטעם תחום פיתוח הדרכה של בית הספר למודיעין על הכשרות היסוד בתחום מודיעין השדה הנערכות בבסיס הטירונים; וכן לא נערכות למדריכים של הכשרות יסוד אלה תצפיות הדרכתיות מטעם תחום פיתוח הדרכה (ראו להלן).
בהתייחסותו מאוקטובר 2015 לממצאי הביקורת צי ין צה"ל את ביקורות המטה המשולבות שנערכו החל משנת 2014 ברמת הקורס הבודד, כפי שהוזכר לעיל.
צה"ל הוסיף, כי בתכנית העבודה לשנת 2016 של תחום פיתוח הדרכה של בית הספר למודיעין נכללות ביקורות הדרכה חוצות - ענפים בתחומים שונים.
אי-עריכת תצפיות הדרכתיות למדריכים ע ל ידי תחום פיתוח ההדרכה על פי נוהלי התל"ב של בה"ד 15 , תיבנה תכנית חניכה של ליווי והדרכה לסגל המדריכים הזוטר (מדריכים בתקופת ההדרכה הראשונה שלהם).
התכנית מטפלת בשלושה מישורים: כשירות הדרכתית, כשירות מקצועית וכשירות פיקודית -ניהולית.
על פי מרכיבי התכנית, במסגרת מופע החניכה ההדרכתי תיערך, בין היתר, תצפית אחת על ידי תחום פיתוח הדרכה של בה"ד 15 , כאשר הנושאים להערכה הם, בין היתר, תצפית על שיעור פרונטאלי; ניהול תרגיל או תדריך; ובסיום יתקיים שלב של סיכום ומשוב למדריך.
בביקורת עלה, כי תחום פיתוח ההדרכה בבית הספר למודיעין לא ערך כלל תצפיות הדרכתיות לסגל ההדרכה שנמצא בתקופת ההדרכה הראשונה שלו בשנים 2013 ו- 2014 , כנדרש.
עוד עלה בביקורת, כי על אף שלקורס קמ"נים במתכונתו החדשה (בנושא זה ראו בהמשך) התקיימו בשנת 2014 שני קורסי מיסוד ("פיילוט"), וגם שלאחריהם התקיים קורס ראשון במתכונת החדשה, תחום פיתוח הדרכה לא ערך כלל למפקדי הצוותים של קורסים אלה תצפיות הדרכתיות, כנדרש.
עריכת תצפיות פיקודיות והדרכתיות על ידי סגל הפיקוד וההדרכה של בית הספר למודיעין מפקד בית הספר למודיעין הנחה בדצמבר 2013 כי בבית הספר יתקיימו שתי תקופות הדרכה בשנה, וכי בכל תקופת הדרכה בין יתר המדדים להערכת איש סגל הדרכה (מדריכים ומפקדים) יתקיימו אחת עד שתי תצפיות הדרכתיות על ידי קציני ההדרכה של הענפים המקצועיים (כשירות הדרכתית) ואחת עד שתי תצפיות פיקודיות על ידי מפקדים בסגל ההדרכה (כשירות פיקודית-ניהולית).
בביקורת עלה, כי בענפים המקצועיים כמעט ואין נעשות תצפיות פיקודיות של מפקדים בסגל ההדרכה כפי שנקבע, ולא קיימת בבית הספר למודיעין מתכונת קבועה לקיומן של תצפיות אלה.
עוד עלה בביקורת, כי קיימת אמנם מתכונת שקבע תחום פיתוח הדרכה לעריכת התצפיות ההדרכתיות על ידי קציני ההדרכה, אולם בחלק מהענפים המקצועיים נעשית תצפית צבא ההגנה לישראל 31 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 זו שלא על פי מתכונת זו.
נמצא, כי תחום פיתוח הדרכה אינו מקיים בקרה על קיום תצפיות הדרכתיות אלה.
תהליכי הערכת ההדרכה שאמורים לקיים הן תחום פיתוח הדרכה של בית הספר למודיעין והן סגלי הפיקוד וההדרכה של הקורסים, המדורים והענפים המקצועיים - נועדו לשפר ולפתח את התהליכים והתפוקות הקשורים בין היתר לרמת ההדרכה, לאיכותה ולניהולה.
אי-קיום רציף ומלא של תהליכי מעקב ובקרה כנדרש על ידי תחום פיתוח הדרכה ועל ידי סגל ההדרכה הפיקודי לגבי מרכיבי ההדרכה השונים של סגל ההדרכה, פוגם בתכנית החניכה והפיתוח של סגל ההדרכה הזוטר.
משרד מבקר המדינה מעיר, כי על מפקד בית הספר למודיעין ועל מקמנ"ר לקיים את תהליכי הערכת ההדרכה לסוגיהם כמפורט לעיל, זאת כדי לאפשר פיתוחו וטיפוחו של סגל ההדרכה, ובכך לתרום לשיפור איכות ההדרכה, הן ברמת הפרט-המדריך והן ברמת הקורס -המסגרת.
עריכת משובי שטח תפיסת ההדרכה הצבאית של חטיבת תוה"ד קובעת, כי אחד השלבים להערכת ההדרכה, המבטאת את מעגל הלמידה השלם, הוא עריכת משובי שטח (היזון חוזר) לבוגרי הקורס ולמפקדיהם ביחידות שאליהן שובצו בוגרי הקורס, על ידי ראיונות ומילוי שאלונים, שבאמצעותם נעשית הערכה מסכמת מחוץ לגבולות הבה"ד תוך הסתכלות על רצף ההכשרה.
בנוהל תל"ב של בית הספר למודיעין בנושא "משוב שטח - בוגרים ומפקדים" (להלן - הנוהל) נקבע, כי "המשוב מתמקד בפער שבין הנלמד בקורס לבין הצרכים בשטח על מנת לאתר פערים בין מרכיבי התפקיד עליהם הוכשרו הבוגרים לבין צורכי התפקיד בפועל.
והוא חל, בין היתר, על כל ק קמ"נים".
הנוהל מפרט את שיטת תכנון ]קורס[ ורסי היסוד ועל השלמת משובי השטח, כך שבאחריות ראש המדור המקצועי "לבצע משובי שטח לפחות אחת לשנה עבור כל הכשרה ולעגן זאת בתכנית עבודה שנתית, תוך ליווי מקצועי של תחום פיתוח הדרכה".
משוב שטח אמור להתבצע בתדירות של בין חודשיים לשמונה חודשים לאחר סיום הקורס ובאחריות הענפים המקצועיים.
בביקורת עלה, כי לקורסי היסוד בבית הספר למודיעין, שהם כאמור קורסים המכשירים ומסמיכים למקצוע, לא נערכו משובי שטח כסדרם, בין אם באמצעות שאלונים ובין אם באמצעות ראיונות.
בסיכום שנת עבודה 2013 של בית הספר למודיעין נאמר, כי "עדיין לא בכל קורס מבוצע משוב שטח אחת לשנה כפי שמתחייב מהנוהל"; בשנת 2014 ל-45 (כ-50% ) קורסי יסוד מתוך90 (כולל קורסי מבואות וקורסי המשך) לא נערכו משובי שטח.
עוד נמצא, כי גם לכל 155 ההכשרות המתקדמות שנערכו בבית הספר למודיעין בשנת 2014 .
לא נערכו כלל משובי שטח 2.
בהצגת מודל קורס קמ"נים החדש (בנושא זה ראו להלן) בדצמבר 2013 סיכם ראש אמ"ן, כי יש "להגדיר את שני המחזורים הראשונים של הקורס במתכונתו החדשה כפיילוט, ולאחריהם לקיים תהליך של למידה ותחקיר".
גם בנוהל שהוזכר לעיל נקבע כאמור הצורך לקיים משוב שטח לקורס קמ"נים.
בביקורת עלה, כי על אף שבשנת 2014 התקיימו שני קורסי מיסוד ("פיילוט") לקורס קמ"נים במתכונתו החדשה, לא נערכו להם משובי שטח: לא לבוגרי הקורס ולא למפקדיהם ביחידות שאליהן שובצו.
גם לקורס הממוסד הראשון שנערך לאחר שני קורסי המיסוד, לא נערכו משובי שטח.
עוד עלה בביקורת כי גם בקורס קמ"נים גדודיים המתקיים בענף קמ"נים לא נעשו משובי שטח בשנת 2014 .
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 3.
נמצא, כי בבית הספר למודיעין אין גורם מטה המרכז את נושא משובי השטח לצורך שליטה מרכזית וריכוז הנתונים, לרבות קיום מעקב ובקרה שוטפים על שליחת מ שובי השטח לאוכלוסיית היעד (בוגרי הקורסים ומפקדיהם) של הקורסים ועל קבלת המשובים מהם.
עוד נמצא, כי לא מתקיים בבית הספר למודיעין תהליך של הפצת לקחים חוצי - ארגון (תורתיים, מקצועיים, הדרכתיים, מנהלתיים) מניתוח ועיבוד משובי השטח לרמת מקבלי ההחלטות - הן ראשי הענפים המקצועיים והן גורמי הפיקוד בבית הספר.
בהתייחסותו מאוקטובר 2015 לממצאי הביקורת מסר צה"ל למשרד מבקר המדינה, בין השאר, כי שיעורי הביצוע של משובי השטח בקורסי היסוד נמצאים בתהליך עלייה מתמיד; וכי כל הכשרה חדשה מלווה בתהליך הערכה סדור הכולל גם משוב שטח בסיום ההכשרה.
תהליך משוב השטח הוא אחד הכלים המרכזיים להערכת יעילות ומועילות ההכשרה, ומהווה מנגנון חשוב לצורך בקרת איכות על ההדרכה המתקיימת בבית הספר למודיעין.
אי-ביצוע משובי השטח כסדרם והיעדרה של בקרה מרכזית בבית הספר למודיעין עלולים לגרום לפגיעה ביכולתו לקיים תהליך מלא ושלם של הפקת לקחים (מקצועיים, הדרכתיים, ארגוניים ותשתיתיים), יישומם והטמעתם כחלק ממעגל הלמידה וההדרכה המלא.
משרד מבקר המדינה מעיר, כי על מפקד בית הספר למודיעין ועל מקמנ"ר לאכוף את קיום הוראות הנוהל בדבר העברת משובי השטח, כדי להביא למיצוי טוב יותר של תהליכי ההערכה כחלק מבחינת רצף ההכשרה.
ליקויים בהכשרת הקצונה הזוטרה במסמך סיכום הכנת סגל של קורס קמ"נים בראשות קמנ"ר מאוגוסט 2014 נאמר, כי "קורס קמ"נים הינו קורס הדגל של אמ"ן.
הוא מכשיר את דור המפקדים הבא".
עוד נאמר שם, כי מטרת הקורס היא "הכשרה והסמכה של קציני מודיעין זוטרים לכלל מדרגי צה"ל ומערכי אמ"ן".
קורס קמ"נים נערך במסגרת ענף קמ"נים שבבית הספר למודיעין, והחניכים משובצים אליו לאחר הסמכתם בקורס הקצינים הבסיסי של צה"ל.
בשנת 2015 מתקיים קורס הקמ"נים בתדירות של ארבעה מחזורים בשנה ונמשך כ -10 שבועות.
הק ורס מהווה את ההשלמה החילית הגדולה בצה"ל, המכשירה מאות רבות של צוערים בשנה, ובכל מחזור משתתפים כמה מאות חניכים.
תהליך עבודת המטה לגיבוש קורס קמ"נים במתכונת החדשה באפריל 2013 החליט קמנ"ר לבחון את מתכונת קורס קמ"נים, בשל שביעות רצון נמוכה ממתכונת הקורס, כפי שעלה ממשובים ומשיחות עם מפקדים וחניכים, והן נוכח שינויים משמעותיים שחלו באמ"ן בשנים האחרונות.
בדצמבר 2013 הוצג מודל קורס קמ"נים החדש לראש אמ"ן, ואושר על ידיו.
מפברואר 2014 נערכו שני קורס י מיסוד ("פיילוט"), והחל מאוגוסט 2014 מתקיים הקורס במתכונת חדשה מלאה.
השינויים העיקריים שנעשו במתכונת הקורס כללו שינוי בתפיסת החניכה ("ממפקד מפקח למפקד מפתח"); שינוי בנושא הפיקוד והשליטה בקורס - חלוקה לפלוגות, הקמת צוותים קטנים ( 12-11 צוערים בצוות) ומפקד אחד לאורך כל ההשלמה החילית; שינוי מבנה הקורס ותכניו; למידה שילובית, חוצה מערכים, בהקשר לתפקידו העתידי של הצוער; מעורבות רבה יותר של המערכים והיחידות באמ"ן; עדכון מתמיד של תוכני הקורס להדבקת קצב ההשתנות באמ"ן; וחיבור מתמיד ליחידות אמ"ן.
צבא ההגנה לישראל 33 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 להלן הממצאים שעלו מבד יקת תהליך עבודת המטה (להלן - עמ"ט) לגיבוש קורס קמ"נים במתכונת החדשה: נמצא, כי עיקר העמ"ט נעשתה בהובלת ראש ענף קמ"נים במסגרת של בית ספר למודיעין עצמו, שרתם למשימה בשלב מאוחר יותר את ראש המטה (להלן - רמ"ט) של יחידה 8200 .
רק לאחר מכן, בסופו של התהליך, הוקם מתוך סגל קורס הקמ"נים דאז צוות עבודה על מנת "להוביל את המודל ממחשבה למעשה".
רע"ן קמ"נים מסר לנציגי משרד מבקר המדינה, כי תהליך מרכזי ומהותי זה התנהל ללא צוות חשיבה חילי, כמעט ללא השתתפות של הגורמים המקצועיים של המערכים השונים, וכמעט ללא מעורבות של גורמי ההדר כה המקצועיים - גורמים מתחום פיתוח ההדרכה וגורמים מתחום הייעוץ הארגוני.
עוד הוסיף, כי התוצאה של התנהלות זו הביאה לכך שגיבוש מתכונתו החדשה של קורס הקמ"נים נמשך זמן רב, ונותרו פערים תורתיים ומקצועיים שנגרמו בשל חוסר מעורבות של גורמים רלוונטיים שונים בעמ"ט.
לדבריו, השתתפות גורמים מקצועיים בשלב מוקדם של העמ"ט הייתה מאפשרת לחסוך זמן רב ולהתמודד בדרך מקצועית יותר עם חלק מהדברים.
רע"ן ההדרכה החילי מסרה לנציגי משרד מבקר המדינה בפברואר 2015 , כי לא נערכה בחמ"ן עמ"ט מסודרת לשינוי מתכונת הקורס ולפיתוחו מחדש, וכי מעורבותו של ענף ההדרכה החילי בתהליך העמ"ט הייתה מוגבלת.
בביקורת עלה, כי לא נערך במקמנ"ר תחקיר לבחינת התהליך שהתקיים לפיתוח הקורס במתכונתו החדשה, וזאת כדי להפיק תובנות ולקחים ברמה החילית לעתיד לבוא.
כאמור, גם לא נערכו משובי שטח לשני קורסי המיסוד ("פיילוט") לקורס הקמ"נים ולקורס הממוסד הראשון שנערך לאחר שני מחזורים אלה: לא לבוגרי הקורס ולא למפקדיהם ביחידות שאליהן שובצו.
משרד מבקר המדינה מציין, כי ממשובי החניכים בקורס הקמ"נים במתכונתו החדשה ומסיכומי הקורסים עולה, שהשינוי בקורס תורם רבות להכשרת הקצינים.
עם זאת, משרד מבקר המדינה מעיר, כי תהליך פיתוח המתכונת החדשה של קורס הקמ"נים, המהווה את קורס הדגל של הכשרת הקצונה של כלל מערכי חמ"ן, נעשה מתחילתו ללא עמ"ט מתואמת, כוללת ורציפה, וללא השתתפות מלאה של גורמים רלוונטים ממקמנ"ר.
ראוי אפוא שמקמנ"ר תערוך תחקיר להפקת לקחים מהתהליך שנעשה כדי לבחון אם יש צורך בהמשך פיתוח מתכונת הקורס הנוכחית, וכן להפקה וליישום לקחים הנוגעים לתהליך פיתוח קורסים עתידיים אחרים באמ"ן.
כמו כן, ראוי למסד במקמנ"ר תהליכי עמ"ט הנדרשת לפיתוח קורסים או לשינויים מהותיים במתכונתם.
הצבת מפקדי צוותים להדרכה בקורס קמ"נים 1.
בביקורת עלה, כי במועד סיום הביקורת ביוני 2015 לא עודכן המבנה הארגוני של קורס הקמ"נים על פי הצרכים שנקבעו ואושרו במתכונתו החדשה.
שעה שתקן כוח האדם של הקורס במתכונתו הי שנה כלל 10 תקנים של מפקדי צוותים (להלן - מפק"ץ או מפק"צים), על פי המודל החדש של קורס הקמ"נים הוצבו בו להדרכה שישה מפק"צים נוספים מעבר לתקינה הקיימת.
בפברואר 2014 הנחה קמנ"ר את הרמ"ט של יחידה 8200 לעמוד בהנחיות ראש אמ"ן בנושא הצבת מפק"צים לקורס קמ"נים ב בית הספר למודיעין.
בביקורת עלה, כי החל ממאי 2014 ובמשך חמישה מחזורים של קורס קמ"נים, היה קיים פער של מפק"ץ מיחידה 8200 להדרכה בקורס הקמ"נים, וכי רק ביוני 2015 הציבה יחידה 8200 מפק"ץ 34 דוח שנתי66ב .
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 מטעמה, אשר החל לפקד בפועל על צוות צוערי קורס קמ"נים באוגוסט 2015 .
בעקבות פער זה נאלצה מקמנ"ר שלא לשלב 13 צוערים מיחידה 8200 בהשלמה חילית של קורס קמ"נים בפברואר 2015 (בפועל, נוכח אי -כניסתם של צוערים אחרים מטעמים אובייקטיבים, לא שולבו רק שישה צוערים של יחידה 8200 .
) משרד מבקר המדינה מעיר, כי על מקמנ"ר לפעול למיסוד המבנה הארגוני ותקינת כוח האדם של קורס הקמ"נים, בהתאמה לעקרונות הפיקוד וההדרכה שאושרו על פי מודל קורס קמ"נים החדש.
עוד מעיר משרד מבקר המדינה, כי אי -הצבת מפק"ץ להדרכה בקורס קמ"נים לאורך זמן על ידי יחידה 8200 , גרמה לדחיית הכשרתם והסמכתם של צוערים כקציני מודיעין במספר חודשים, ובכך נמנע מיצוי מיטבי של כוח אדם איכותי.
פערים במערכות מבצעיות לצורכי הדרכה בקורס י קמ"נים במסמך של תחום פיתוח הדרכה בבית הספר למודיעין מנובמבר 2013 בנושא "מיפוי צורכי הדרכה בענפים - הצגת תוצרים", הוצבע בנוגע לענף קמ"נים על מחסור בשני סוגי מערכות מבצעיות לצורכי הדרכה.
לדעת משרד מבקר המדינה, פערים במערכות מבצעיות שבהן אמורים לתרגל חניכי קורסי הקמ"נים בבית הספר למודיעין כחלק מהכשרתם והסמכתם לקראת שיבוצם כקציני מודיעין, עלולים ליצור פערי ידע עם הגעתם ליחידות שאליהן שובצו בתום ההכשרה.